ליאו מוצקין

ליאו (יהודה/אריה לייב) מוֹצקין (ברוסית: Лео (Арье Лейб) Моцкин; 6 בדצמבר 1867, ברובארי, אוקראינה - 6 בנובמבר 1933, פריז) היה איש פוליטי יהודי, יליד אוקראינה (האימפריה הרוסית), לוחם למען הזכויות הלאומיות של היהודים, מאבות הציונות ומיוזמי הקונגרס הציוני, יושב הראש השני של הוועד הפועל הציוני. רוב חייו חי בגרמניה שם רכש השכלה מתמטית ופילוסופית.

==קורות חיים==
מוצקין נולד בעיירה בְּרוֹבָארִי באזור קייב שבאוקראינה (שהייתה חלק מן האימפריה הרוסית). נשלח בנעוריו לבית ספר תיכון בברלין על מנת ללמוד מתמטיקה. המשיך ללימודים גבוהים במתמטיקה באוניברסיטת ברלין ואף התקבל ללימודי דוקטורט אצל לאופולד קרונקר, אולם לא סיים את לימודיו בשל התמסרותו לפעילות ציונית.

בהיותו סטודנט יסד (יחד עם שמריהו לוין ויוסף לוריא) את ארגון הסטודנטים הרוסים היהודים בברלין. היה מהוגי תוכנית בזל וממארגני הקונגרס הציוני הראשון בשנת 1897.

במלחמת העולם הראשונה עבר לקופנהגן והעתיק לשם את משרדי התנועה הציונית על מנת לקיים את מדיניות הנייטרליות של התנועה. לאחר המלחמה התיישב בפריז. היה ממייסדי המשלחת היהודית לועידת השלום בפריז ב-1919, שהפכה בהמשך למשלחת קבועה לעניינים יהודים בחבר הלאומים.

האמין כי מרכז החיים היהודיים יישאר בגולה, והדגיש בעבודתו את הזכויות הלאומיות של היהודים כמיעוט.

היה פעיל בקונגרס הבינלאומי לזכויות מיעוטים שהוקם בעקבות מלחמת העולם הראשונה, אך פרש ממנו לאחר שהקונגרס נכנע ללחצים של גרמניה הנאצית ונמנע מלהתמודד עם בעיות היהודים בגרמניה. בין השנים 1925–1933 כיהן מוצקין כיושב ראש הוועד הפועל הציוני.

מוצקין נפטר ב-1933 בפריז, תוך כדי פועלו למען יהודי גרמניה. עצמותיו הועלו לארץ ישראל, וב-19 באפריל 1934 נטמן בבית הקברות בהר הזיתים שבירושלים. באותה שנה הוקמה ונקראה על שמו שכונת אנשי עסקים ממעמד הביניים, אשר מאסו בצפיפות של חיפה - קריית מוצקין, אשר לימים הפכה לעיר.

מלבד העיר קריית מוצקין, נקראו על שמו בית הספר יהל"ם (יהודה לייב מוצקין) שנמצא ברמת גן, בעבר נקרא גם הרחוב שבפינתו שוכן בית הספר רחוב יהל"ם, עד ששונה לרחוב קריניצי. אחת הסמטאות היוצאות מרחוב קריניצי עדיין נקראת מבוא יהלם. גם רחוב מבוא אריה ברמת גן קרוי על שמו.

==צאצאיו==
ליאו מוצקין בעבודתו
כמה מצאצאיו של מוצקין זכו לממש את השאיפות האקדמיות שזנח מוצקין לטובת פעילותו הציונית. אחד מבניו היה המתמטיקאי הנודע תאודור מוצקין; בין נכדיו: לאו – פרופסור לערבית ותלמידו של ליאו שטראוס, אלחנן – פרופסור למתמטיקה, וגבריאל – בוגר אוניברסיטת ברקלי, פרופסור חבר בדימוס של האוניברסיטה העברית, לשעבר ראש מכון ון ליר בירושלים, המתמחה בפילוסופיה של ההיסטוריה, היה מופקד על הקתדרה לפילוסופיה על שם אחד העם.

בן אחר, גבריאל מוצקין (1911–1942), נפטר ממגפת טיפוס ביישובו מולדת.

==ראו גם==
* ציונות מדינית

==קישורים חיצוניים==

* 
* [http://www.jafi.org.il/education/100/hebrew/people/leo.html ליאו מוצקין], באתר הסוכנות היהודית
* 
* משה גליקסון, [http://benyehuda.org/gluckson/mozkin.html ל. מוצקין], הארץ, ט' בחשוון תרצ"ד, 8 בנובמבר 1933, בפרויקט בן-יהודה
* כתבה בניו יורק טיימס: [http://query.nytimes.com/gst/abstract.html?res=9805EFDE163FE731A2575BC2A9659C946696D6CF SEES NEW LIFE FOR ZIONISM.; Leo Motzkin Says the Russian Revolution Will Aid the Movement.] ("צופה חיים חדשים לציונות; ליאו מוצקין אומר כי המהפכה הרוסית תסייע לתנועה"), גיליון 28 במרץ 1917, עמ' 13 ([http://query.nytimes.com/mem/archive-free/pdf?res=9805EFDE163FE731A2575BC2A9659C946696D6CF הכתבה המלאה] ) 
* [http://www.ramat-gan.info/school/YAHALOM/אודות/יהודה+לייב+מוצקין.htm יהודה לייב מוצקין באתר בית הספר יהל"ם ברמת גן]
* 
*[http://merhav.nli.org.il/primo-explore/fulldisplay?docid=NNL_ARCHIVE_AL004321171&context=L&vid=NLI&search_scope=Local&tab=default_tab&lang=iw_IL אוסף פרטי ליאו מוצקין], מאוספי הארכיון המרכזי לתולדות העם היהודי.
* 
* 

==הערות שוליים==

קטגוריה:ראשוני הציונות
קטגוריה:משתתפי הקונגרס הציוני העולמי הראשון
קטגוריה:משתתפי הקונגרס הציוני העולמי השני
קטגוריה:ראשי ההסתדרות הציונית
קטגוריה:אישים שעל שמם יישובים בישראל
קטגוריה:פריז: אישים
קטגוריה:פעילים ציונים בצרפת
קטגוריה:פעילים ציונים בגרמניה
קטגוריה:יהודים אוקראינים
קטגוריה:חברי הפרקציה הדמוקרטית
קטגוריה:אישים שהועלו לקבורה בארץ ישראל
קטגוריה:יהודים הקבורים בהר הזיתים: חלקת הקדושים
קטגוריה:רוסים שנולדו ב-1867
קטגוריה:נפטרים ב-1933